Små (3-5 millimeter), avlange, rødbrune kortvinger. Hodet er rundet med middelsstore fasettøyne, antennene er noe lengre enn hode + pronotum, jevnt utvidet mot spissen, mot spissen er leddene bredere enn lange. Pronotum er avrundet firkantet, bredere enn langt. Dekkvingene er rundede, forholdsvis korte og har bakkanten tydelig innbuktet innenfor bakhjørnene. Bakkroppen er litt spoleformet. Føttene er fire-leddete.